Diari Oficial de la Generalitat Valenciana


Sumari del DOGV 7329, del 31-07-2014 (2014/7264)

RESOLUCIÓ de 22 de juliol de 2014, de la Direcció General de Formació Professional i Ensenyances de Règim Especial, per la qual s'autoritza la impartició de les assignatures optatives de disseny propi de Consciència Escènica, Introducció al Llenguatge Musical del segle XX i Ensemble de Metalls-Brass Band, a partir del curs acadèmic 2014-2015, en el Conservatori Professional de Música número 2 de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7329

Data del DOGV
:   31-07-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7264


Data del document
:   22-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de juliol de 2014, de la Direcció General de Formació Professional i Ensenyances de Règim Especial, per la qual s'autoritza la impartició de les assignatures optatives de disseny propi de Consciència Escènica, Introducció al Llenguatge Musical del segle XX i Ensemble de Metalls-Brass Band, a partir del curs acadèmic 2014-2015, en el Conservatori Professional de Música número 2 de València. [2014/7264]  
El Decret 158/2007, de 21 de setembre, del Consell, pel qual s'establix el currículum de les ensenyances professionals de Música i es regula l'accés a estes ensenyances a la Comunitat Valenciana (DOCV 5606, 25.09.2007), establix en l'article 8 l'oferta obligatòria de les assignatures optatives: Complement Coral, Complement Pianístic, Creativitat i Música, Cultura Audiovisual, Estètica de la Música, Fonaments d'Informàtica Musical i Edició de Partitures i Fonaments de Composició. Igualment, determina la possibilitat que els centres docents puguen proposar l'ampliació d'esta optativitat a altres assignatures, de manera que, amb això, se singularitze la seua oferta educativa establint itineraris formatius acords amb el projecte educatiu del centre i amb els interessos, motivacions i necessitats de l'alumnat que culminarà les ensenyances professionals de Música.  
A fi de possibilitar estos objectius, la Conselleria d'Educació va dictar l'Orde 28/2011, de 10 de maig, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse les ensenyances elementals i professionals de Música i Dansa a la Comunitat Valenciana (DOCV 6522, 17.05.2011), i en el títol VI, Assignatures optatives en les ensenyances professionals de Música i Dansa (articles 39-43), es fixen les condicions acadèmiques per a la impartició d'estes assignatures optatives de disseny propi, així com el procediment per a la seua autorització, entre les quals es conferix a la direcció general competent en ordenació acadèmica de les dites ensenyances la competència per a resoldre les sol·licituds presentades d'acord amb la mencionada norma.  
Correspon, per tant, procedir en conseqüència i en virtut de la competència que em conferix l'article 43.5 de l'esmentada Orde 28/2011, de 10 de maig, així com el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
S'autoritza el centre que figura en l'annex únic d'esta resolució perquè, a partir del curs 2014-2015, puga impartir les assignatures optatives de disseny propi que ací s'expressen.  
  
Segon  
L'autorització s'entendrà en tot moment condicionada al compliment de les condicions i requisits que establix el capítol únic del títol VI, Assignatures optatives en les ensenyances professionals de Música i Dansa, de l'Orde 28/2011, de 10 de maig, de la Conselleria d'Educació, anteriorment esmentada.  
  
Tercer  
La Direcció Territorial d'Educació de València, per mitjà de la concurrència oportuna del Servici d'Inspecció d'Educació, recolzarà la implantació d'esta ensenyança i verificarà el seu ajust a les normes que la regulen.  
  
Quart  
L'autorització concedida en esta resolució s'incorporarà al Registre de Centres Docents de la Comunitat Valenciana.  
  
València, 22 de juliol de 2014.- El director general de Formació Professional i Ensenyances de Règim Especial: Marcial Díaz Garrigues.  
  
ANNEX  
  
Centre docent: Conservatori Professional de Música número 2 de València. Codi: 34884155.  
Assignatures optatives autoritzades per als cursos quint i sext d'Ensenyances Professionals de Música:  
- Consciencia Escènica  
- Introducció al Llenguatge Musical del segle XX  
- Ensemble de Metalls-Brass Band